Taalkundefees in Kaapstad
Dinsdag 10 Julie 2018	Geplaas deur Jana Luther
Lees 908 tye
Wat is taal? Waar kom taal vandaan? Hoe werk taal?
Die wetenskap wat hom met die aard en ontwikkeling van taal bemoei, met al die beginsels en fasette onderliggend aan taal, is die linguistiek.
Sonder taal sou omtrent geen menslike aktiwiteit kon plaasvind nie. Ons eenvoudigste denke, kennis van die geskiedenis, ons navorsing oor elke aspek van die wêreld en die heelal waarin ons ons bevind (liggaamlik, ekologies, geestelik), ons kulturele erfenis, saketransaksies, kommunikasie oor gesondheid, ons individualiteitsgevoel, die mens se gemeenskapsbewussyn, noem maar op. Dit alles berus op taal.
Vir elke vorm van kennis is kennis van taal die alomteenwoordige grondslag.
Die eerste internasionale kongres van taalkundiges is in 1928 in Den Haag gehou. Dit was die eerste keer in die geskiedenis dat die taalkunde as ’n outonome studiegebied aangebied is. Tydens dié nooienskongres is ’n permanente internasionale komitee van taalkundiges (die Comité International Permanent des Linguistes, CIPL) in die lewe geroep. Sedert 1945 word die CIPL deur Unesco beskerm, die Opvoedkundige, Wetenskaplike en Kulturele Organisasie van die Verenigde Nasies.
As hutsmerk magtiger as die swaard is
Vrydag 06 Julie 2018	Geplaas deur Gerhard van Huyssteen
Lees 1350 tye
Wat kan iemand vir jou sê wat só erg is dat jy daardie persoon iewers wil gaan aangee?
Dis die lakmoestoets wat my vriendin Suléne voorstel toe ek en sy vandeesweek sit en praat oor my vrees om binnekort weer te begin klas gee. Waarom? Want ek is bang vir milleniërs …
Ek is bang om op my PowerPoints voorbeeldwoorde uit Maleis of Nederlands in skuinsdruk te plaas, want dalk word ek aangekla van profilering van die Ander. (Dis nie verregaande nie. Die jong Filippynse skrywer Isabel Yap het onlangs eiehandig besef dat sy besig is met be-ander-ing (“othering”) as sy in haar Engelse fiksie die anderstalige woorde in skuinsdruk plaas. #ItalicsMustFall)
Daardie verpestelike Australianers
Vrydag 29 Junie 2018	Geplaas deur Sophia Kapp
Lees 2638 tye
Ons plaas daagliks op VivA se Facebookblad ŉ taalwenk. Dis in grafika ingebed, en ek pas moeilik meer as ŉ sin en ŉ voorbeeld in so ŉ prentjie in, daarom moet ek mooi besin oor wat ek in so 'n wenk wil plaas. Dit help nie ŉ mens probeer ŉ ingewikkelde saak soos afleidings van eienaamwoorde in so ŉ wenk inprop nie – ek kan hoogstens een voorbeeld daarvan aanhaal en dan hoop die gebruikers op die blad gaan slaan in die bron self na wat die reëls is. Soms gebeur dit, meestal nie. Gebruikers vra op die blad self, en ek moet soms bontstaan om al die vrae te beantwoord. Veral as die kwessie mense warm onder die kraag het.
So plaas ek hierdie week (op versoek van ŉ paar gebruikers) die wenk dat die inwoners van die eilandjie doer onder in Afrikaans Australiërs genoem word, nie Australianers nie.
Coenie is beslis Afrikaans se beste woordsjef
Vrydag 22 Junie 2018	Geplaas deur Gerhard van Huyssteen
Lees 1254 tye
Wie is Afrikaans se beste liriekskrywer óóit?
Koos Doep? Lucas Maree? Amanda Strydom? Jannie du Toit? Anton Goosen? Of moet ons kontemporêres soos Hunter Kennedy, HemelBesem, Bittereinder, Spoegwolf en Valiant Swart insluit? En wat van goue oues soos Chris Blignaut of Die Briels?
Dis waarskynlik ŉ onbegonne taak, maar vir my is daar een wat kop en skouers bo die res uitstaan …
Donderdag 21 Junie 2018	Geplaas deur Sophia Kapp
Lees 4401 tye
Ek kry heelwat navrae oor sinonieme. Dis skoolwerk, en dis iets wat geleer moet word, maar dit lyk my dit wat mense onder die term verstaan, verskil hemelsbreed. En die "skooldefinisie" daarvoor, wat lui dat dit gewoon "woorde met dieselfde betekenis" is, gee ook nie die kompleksiteit van die verskynsel behoorlik weer nie.